যুদ্ধের কারণে ২০১৮ সালেই আফগানিস্তানে সবচেয়ে বেশি মানুষের মৃত্যু
আফগানিস্তানে বিগত বছরগুলোর তুলনায় ২০১৮ সালে বেশি হতাহতের ঘটনা ঘটেছে। জাতিসংঘের এক প্রতিবেদনে বলা হয়েছে, চলমান আফগান যুদ্ধে ২০১৮ সালেই সবচেয়ে বেশি বেসামরিক নাগরিক নিহত হয়েছে।  বেসামরিক মানুষের মৃত্যুর হার ২০১৭ সালের তুলনায় গত বছর বেড়েছে ১১ শতাংশ ।







এ সময় দেশটিতে তিন হাজার ৮০৪ জন বেসামরিক নাগরিক যুদ্ধের কারণে নিহত হয়। তারা জঙ্গিগোষ্ঠীগুলোর আত্মঘাতী ও সরকার সমর্থিত বহুজাতিক বাহিনী উভয় পক্ষের হামলাতেই এ হতাহতের ঘটনা ঘটে।




রোববার আফগানিস্তানে জাতিসংঘ সহায়তা মিশন (ইউএনএএমএ) এই তথ্য প্রকাশ করেছে। আফগান তালেবান ও যুক্তরাষ্ট্রের মধ্যে পরবর্তী শান্তি আলোচনার আগমুহুর্তে এ তথ্য দিল জাতিসংঘ মিশন। এরই মধ্যে কাতারের রাজধানী দোহা ও আরব আমিরাতের রাজধানী আবুধাবিতে কয়েক দফা বৈঠক করেছে যুক্তরাষ্ট্র ও আফগান তালেবান।
ইউএনএএমএর প্রতিবেদনে বলা হয়, আফগান যুদ্ধে ২০১৮ সালে তিন হাজার ৮০৪ জন বেসামরিক নাগরিক নিহত হয়। আহত হয় সাত হাজার ১৮৯ জন। ২০০৯ সাল থেকে আফগান যুদ্ধের হতাহত সংখ্যার তালিকা করে  ইউএনএএমএ।
তাদের মতে, এই যুদ্ধে গত এক দশকে ৩২ হাজার বেসামরিক নাগরিক নিহত এবং ৬০ হাজার আহত হয়। কিন্তু ২০১৮ সালে বেসামরিক মানুষের হতাহতের সংখ্যা বেড়ে যাওয়াটা আশঙ্কার বিষয়। এতে জঙ্গিগোষ্ঠী ও সরকার সমর্থিত বহুজাতিক বাহিনী উভয় পক্ষেরই দায় রয়েছে।
পরিসংখ্যাণ বলছে, ২০১৮ সালে তালেবানের তুলনায় আই এস ও বহুজাতিক বাহিনীর হামলার বেশি শিকার হয়েছে সাধারণ জনগণ।
প্রতিবেদনে বলা হয়, ২০১৮ সালে তিন হাজার ৮০৪ জন বেসামরিক মানুষের মধ্যে জঙ্গিগোষ্ঠীগুলোর হাতে মারা যায় দুই হাজার ২৪৩ জন। এই সময় তারা ৬৫টি আত্মঘাতী হামলা চালায়। এর মধ্যে তালেবানের হামলায় মারা যায় এক হাজার ৩৪৮ জন, আইএসের হামলায় মারা যায় ৬৮১ জন এবং অজ্ঞাত জঙ্গিদের হাতে মারা যায় ১৯৬ জন।

আফগানিস্তানে বিগত বছরগুলোর তুলনায় ২০১৮ সালে বেশি হতাহতের ঘটনা ঘটেছে। জাতিসংঘের এক প্রতিবেদনে বলা হয়েছে, চলমান আফগান যুদ্ধে ২০১৮ সালেই সবচেয়ে বেশি বেসামরিক নাগরিক নিহত হয়েছে। বেসামরিক মানুষের মৃত্যুর হার ২০১৭ সালের তুলনায় গত বছর বেড়েছে ১১ শতাংশ ।